CELEX: 22000A1020(01)
Language: el
Date: 2000-09-29 00:00:00
Title: Συμφωνία μεταξύ της Ευρωπαϊκής Κοινότητας και της Μάλτας για την έγκριση των όρων και των λεπτομερειών συμμετοχής της Μάλτας σε κοινοτικά προγράμματα στους τομείς της κατάρτισης, της εκπαίδευσης και της νεολαίας

Avis juridique important

|

22000A1020(01)

Συμφωνία μεταξύ της Ευρωπαϊκής Κοινότητας και της Μάλτας για την έγκριση των όρων και των λεπτομερειών συμμετοχής της Μάλτας σε κοινοτικά προγράμματα στους τομείς της κατάρτισης, της εκπαίδευσης και της νεολαίας  

Επίσημη Εφημερίδα αριθ. L 267 της 20/10/2000 σ. 0047 - 0051

Συμφωνίαμεταξύ της Ευρωπαϊκής Κοινότητας και της Μάλτας για την έγκριση των όρων και των λεπτομερειών συμμετοχής της Μάλτας σε κοινοτικά προγράμματα στους τομείς της κατάρτισης, της εκπαίδευσης και της νεολαίαςΗ ΕΥΡΩΠΑΪΚΗ ΚΟΙΝΟΤΗΤΑ,αφενός, καιη ΜΑΛΤΑ,αφετέρου,Εκτιμώντας τα ακόλουθα:(1) Η απόφαση 1999/382/ΕΚ του Συμβουλίου, της 26ης Απριλίου 1999, για τη θέσπιση του δεύτερου σταδίου του κοινοτικού προγράμματος δράσης στον τομέα της επαγγελματικής κατάρτισης "Leonardo da Vinci"(1), και ιδίως το άρθρο 10, η απόφαση αριθ. 253/2000/ΕΚ του Ευρωπαϊκού Κοινοβουλίου και του Συμβουλίου, της 24ης Ιανουαρίου 2000, για τη θέσπιση του δεύτερου σταδίου του προγράμματος κοινοτικής δράσης στον τομέα της εκπαίδευσης "Σωκράτης"(2), και ιδίως το άρθρο 12, και η απόφαση αριθ. 1031/2000/ΕΚ του Ευρωπαϊκού Κοινοβουλίου και του Συμβουλίου, της 13ης Απριλίου 2000, για τη θέσπιση του προγράμματος κοινοτικής δράσης "Νεολαία"(3), και ιδίως το άρθρο 11, προβλέπουν ότι αυτά τα προγράμματα είναι ανοιχτά στη συμμετοχή της Μάλτας.(2) Η Μάλτα εξέφρασε την επιθυμία να συμμετάσχει στα προγράμματα αυτά.(3) Η συμμετοχή της Μάλτας σε αυτά τα προγράμματα αποτελεί σημαντικό βήμα για την προενταξιακή στρατηγική της, όπως καθορίζεται στον κανονισμό (ΕΚ) αριθ. 555/2000 του Συμβουλίου, της 13ης Μαρτίου 2000, σχετικά με την υλοποίηση δράσεων στο πλαίσιο της προενταξιακής στρατηγικής για την Κυπριακή Δημοκρατία και τη Δημοκρατία της Μάλτας(4),ΣΥΜΦΩΝΗΣΑΝ ΤΑ ΕΞΗΣ:Άρθρο 1Η Μάλτα θα συμμετάσχει, από το 2000, στο δεύτερο στάδιο των κοινοτικών προγραμμάτων δράσης "Leonardo da Vinci" και "Σωκράτης" της Ευρωπαϊκής Κοινότητας (εφεξής καλούμενα, αντίστοιχα, "πρόγραμμα Leonardo da Vinci ΙΙ" και "πρόγραμμα Σωκράτης ΙΙ") και από το 2001 στο κοινοτικό πρόγραμμα δράσης "Νεολαία" (εφεξής καλούμενο "πρόγραμμα Νεολαία") σύμφωνα με τους όρους και τις λεπτομέρειες που καθορίζονται στα παραρτήματα Ι και ΙΙ, τα οποία αποτελούν αναπόσπαστο μέρος της παρούσας συμφωνίας.Άρθρο 2Η παρούσα συμφωνία εφαρμόζεται για όλη τη διάρκεια των προγραμμάτων "Leonardo da Vinci Ii" και "Σωκράτης ΙΙ", ξεκινώντας από την 1η Ιανουαρίου 2000 και, στην περίπτωση του προγράμματος "Νεολαία", από την 1η Ιανουαρίου 2001 έως το τέλος του προγράμματος.Άρθρο 3Η παρούσα συμφωνία εφαρμόζεται, αφενός, στα εδάφη στα οποία εφαρμόζεται η συνθήκη για την ίδρυση της Ευρωπαϊκής Κοινότητας και υπό τους όρους που καθορίζονται στην εν λόγω συνθήκη και, αφετέρου, στο έδαφος της Μάλτας.Άρθρο 4Η παρούσα συμφωνία αρχίζει να ισχύει την ημέρα της κοινοποίησης από τα συμβαλλόμενα μέρη της ολοκλήρωσης των αντίστοιχων διαδικασιών τους.Άρθρο 5Η παρούσα συμφωνία συντάσσεται σε δύο αντίτυπα στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική και φινλανδική γλώσσα και όλα τα κείμενα είναι εξίσου αυθεντικά.Έγινε στις Βρυξέλλες, στις είκοσι εννέα Σεπτεμβρίου δύο χιλιάδες.Για την Ευρωπαϊκή Κοινότητα&gt;PIC FILE= "L_2000267EL.004702.EPS"&gt;Για τη Μάλτα&gt;PIC FILE= "L_2000267EL.004703.EPS"&gt;(1) ΕΕ L 146 της 11.6.1999, σ. 33.(2) ΕΕ L 28 της 3.2.2000, σ. 1.(3) ΕΕ L 117 της 18.5.2000, σ. 1.(4) ΕΕ L 68 της 16.3.2000, σ. 3.ΠΑΡΑΡΤΗΜΑ ΙΟΡΟΙ ΚΑΙ ΛΕΠΤΟΜΕΡΕΙΕΣ ΣΥΜΜΕΤΟΧΗΣ ΤΗΣ ΜΑΛΤΑΣ ΣΤΑ ΠΡΟΓΡΑΜΜΑΤΑ "LEONARDO DA VINCI ΙΙ", "ΣΩΚΡΑΤΗΣ ΙΙ" ΚΑΙ "ΝΕΟΛΑΙΑ"1. Η Μάλτα συμμετέχει στα προγράμματα "Leonardo da Vinci ΙΙ", "Σωκράτης ΙΙ" και "Νεολαία" (εφεξής "τα προγράμματα") σύμφωνα με τους στόχους, τα κριτήρια, τις διαδικασίες και τις προθεσμίες που καθορίζονται στην απόφαση 1999/382/ΕΚ, στην απόφαση αριθ. 253/2000/ΕΚ και στην απόφαση αριθ. 1031/2000/ΕΚ, εκτός εάν ορίζεται διαφορετικά στην παρούσα συμφωνία. Συμμετέχει σε όλες τις δραστηριότητες των προγραμμάτων, με εξαίρεση ορισμένες δραστηριότητες του προγράμματος "Νεολαία", οι οποίες είναι αφιερωμένες στη συνεργασία με τρίτες χώρες που δεν συμμετέχουν πλήρως στο εν λόγω πρόγραμμα.2. Σύμφωνα με τις λεπτομέρειες των αντίστοιχων άρθρων 5 των προαναφερόμενων αποφάσεων καθώς και με τις θεσπιζόμενες από την Επιτροπή διατάξεις σχετικά με τις αρμοδιότητες των κρατών μελών και της Επιτροπής όσον αφορά τα εθνικά γραφεία των προγραμμάτων "Leonardo da Vinci", "Σωκράτης" και "Νεολαία", η Μάλτα συγκροτεί τις κατάλληλες δομές για τη συντονισμένη διαχείριση της εφαρμογής, σε εθνικό επίπεδο, των ενεργειών των προγραμμάτων και λαμβάνει τα απαραίτητα μέτρα για να εξασφαλίσει την επαρκή χρηματοδότηση των εν λόγω γραφείων, τα οποία λαμβάνουν επιδοτήσεις των προγραμμάτων για τις δραστηριότητές τους. Η Μάλτα λαμβάνει κάθε απαραίτητο μέτρο για την αποτελεσματική διεξαγωγή των προγραμμάτων σε εθνικό επίπεδο.3. Για να συμμετάσχει στα προγράμματα, η Μάλτα καταβάλλει ετήσια συνεισφορά στον γενικό προϋπολογισμό της Ευρωπαϊκής Ένωσης, σύμφωνα με τις λεπτομέρειες που περιγράφονται στο παράρτημα ΙΙ της παρούσας συμφωνίας.Εάν κριθεί απαραίτητο, για να ληφθούν υπόψη οι εξελίξεις των προγραμμάτων ή η εξέλιξη της ικανότητας απορρόφησης της Μάλτας, το Συμβούλιο Σύνδεσης δύναται να προσαρμόζει την εν λόγω συνεισφορά ώστε να αποφεύγονται δημοσιονομικές ανισορροπίες κατά την υλοποίηση των προγραμμάτων.4. Οι όροι και οι λεπτομέρειες για την υποβολή, την αξιολόγηση και την επιλογή των αιτήσεων των επιλέξιμων οργανισμών, οργανώσεων και ιδιωτών της Μάλτας είναι οι ίδιοι με εκείνους που εφαρμόζονται σε επιλέξιμους οργανισμούς, οργανώσεις και ιδιώτες της Κοινότητας.Η Επιτροπή ενδέχεται να λάβει υπόψη τους εμπειρογνώμονες της Μάλτας κατά το διορισμό ανεξάρτητων εμπειρογνωμόνων, σύμφωνα με τις σχετικές διατάξεις των αποφάσεων για τη θέσπιση των προγραμμάτων, για να την επικουρούν στην αξιολόγηση των σχεδίων.5. Για να εξασφαλιστεί η κοινοτική διάσταση των προγραμμάτων, τα σχέδια και οι δραστηριότητες πρέπει, για να είναι επιλέξιμα για κοινοτική χρηματοδοτική στήριξη, να περιλαμβάνουν τουλάχιστον ένα εταίρο από ένα κράτος μέλος.6. Για τις δραστηριότητες κινητικότητας που αναφέρονται στο παράρτημα Ι τμήμα ΙΙΙ σημείο 1 της απόφασης σχετικά με το πρόγραμμα "Leonardo da Vinci ΙΙ", για τις ενέργειες στο πλαίσιο των προγραμμάτων "Σωκράτης" και "Νεολαία", η διαχείριση των οποίων είναι αποκεντρωμένη, καθώς και για τη χρηματοδοτική στήριξη των εθνικών γραφείων σύμφωνα με το σημείο 2 του παρόντος παραρτήματος, χορηγούνται πόροι στη Μάλτα με βάση την ετήσια κατανομή του προϋπολογισμού στο πρόγραμμα που αποφασίζεται σε κοινοτικό επίπεδο και τη συνεισφορά της Μάλτας στο πρόγραμμα. Το μέγιστο ύψος χρηματοδοτικής στήριξης των δραστηριοτήτων των εθνικών γραφείων δεν υπερβαίνει το 50 % του προϋπολογισμού για τα προγράμματα εργασίας των εθνικών γραφείων.7. Τα κράτη μέλη και η Μάλτα καταβάλλουν κάθε δυνατή προσπάθεια, στο πλαίσιο των ισχυουσών διατάξεων, για να διευκολύνουν την κυκλοφορία και διαμονή των σπουδαστών, των διδασκόντων, των καταρτιζόμενων, των επιμορφωτών, του διοικητικού προσωπικού των πανεπιστημίων, των νέων και άλλων επιλέξιμων ατόμων που μετακινούνται μεταξύ της Μάλτας και των κρατών μελών με σκοπό τη συμμετοχή τους στις δραστηριότητες που καλύπτονται από την παρούσα συμφωνία.8. Οι διατάξεις της Μάλτας σχετικά με την έμμεση φορολογία, δασμούς και απαγορεύσεις ή περιορισμούς επί των εισαγωγών και των εξαγωγών δεν εφαρμόζονται στα αγαθά και τις υπηρεσίες που προορίζονται να χρησιμοποιηθούν στα πλαίσια των δραστηριοτήτων που καλύπτει η παρούσα συμφωνία.9. Με την επιφύλαξη των αρμοδιοτήτων της Επιτροπής και του Ελεγκτικού Συνεδρίου των Ευρωπαϊκών Κοινοτήτων όσον αφορά την παρακολούθηση και την αξιολόγηση των προγραμμάτων, σύμφωνα με τις αποφάσεις για τη θέσπιση των προγραμμάτων (άρθρα 13, 14 και 13 αντίστοιχα), η συμμετοχή της Μάλτας στα προγράμματα παρακολουθείται συνεχώς και από κοινού από την Επιτροπή και τη Μάλτα. Η Μάλτα υποβάλλει τις αναγκαίες εκθέσεις στην Επιτροπή και λαμβάνει μέρος στα άλλα ειδικά μέτρα που λαμβάνει η Κοινότητα για το σκοπό αυτό.10. Σύμφωνα με τους δημοσιονομικούς κανονισμούς της Κοινότητας, στις συμβατικές ρυθμίσεις που συνάπτονται με ή από φορείς της Μάλτας, προβλέπεται η διενέργεια λογιστικών και λοιπών ελέγχων εκ μέρους ή υπό την εποπτεία της Επιτροπής και του Ελεγκτικού Συνεδρίου. Χρηματοοικονομικοί έλεγχοι διενεργούνται με σκοπό τον έλεγχο των εσόδων και εξόδων των εν λόγω φορέων, σε συσχετισμό με τις συμβατικές τους υποχρεώσεις έναντι της Κοινότητας. Με πνεύμα συνεργασίας και αμοιβαίου συμφέροντος, οι αρμόδιες αρχές της Μάλτας παρέχουν κάθε εύλογη και εφικτή βοήθεια που κρίνεται αναγκαία ή χρήσιμη υπό τις εκάστοτε περιστάσεις για τη διενέργεια τέτοιων λογιστικών και λοιπών ελέγχων.Οι διατάξεις που αφορούν τις αρμοδιότητες των κρατών μελών και της Επιτροπής σχετικά με τα εθνικά γραφεία των προγραμμάτων "Leonardo da Vinci", "Σωκράτης" και "Νεολαία", οι οποίες θεσπίζονται από την Επιτροπή, εφαρμόζονται στις σχέσεις μεταξύ της Μάλτας, της Επιτροπής και των εθνικών γραφείων της Μάλτας. Σε περίπτωση παρατυπίας, αμέλειας ή απάτης που μπορεί να καταλογιστεί στα εθνικά γραφεία της Μάλτας, οι αρχές της χώρας αυτής θεωρούνται υπεύθυνες για τη μη ανάκτηση των πόρων.11. Με την επιφύλαξη των διαδικασιών που αναφέρονται στο άρθρο 7 της απόφασης για το πρόγραμμα "Leonardo da Vinci ΙΙ" και στο άρθρο 8 των αποφάσεων για τα προγράμματα "Σωκράτης ΙΙ" και "Νεολαία", οι αντιπρόσωποι της Μάλτας συμμετέχουν ως παρατηρητές στις επιτροπές των προγραμμάτων, για τα θέματα που τους αφορούν. Για την εξέταση των υπόλοιπων θεμάτων, καθώς και κατά την ψηφοφορία, οι επιτροπές αυτές συνεδριάζουν χωρίς την παρουσία αντιπροσώπων της Μάλτας.12. Η γλώσσα που χρησιμοποιείται σε όλες τις επαφές με την Επιτροπή, όσον αφορά τη διαδικασία υποβολής αιτήσεων, τις συμβάσεις, τις υποβαλλόμενες εκθέσεις και άλλες διοικητικές ρυθμίσεις των προγραμμάτων, είναι μία από τις επίσημες γλώσσες των οργάνων της Ευρωπαϊκής Ένωσης.13. Η Κοινότητα και η Μάλτα δύνανται, ανά πάσα στιγμή, να τερματίσουν τις δραστηριότητες που διεξάγονται βάσει της παρούσας συμφωνίας, κατόπιν έγγραφης προειδοποίησης δώδεκα μηνών. Τα σχέδια και οι δραστηριότητες που βρίσκονται σε εξέλιξη κατά την στιγμή της κατάθεσης της προειδοποίησης συνεχίζονται μέχρις ότου ολοκληρωθούν σύμφωνα με τους όρους που καθορίζονται στην παρούσα συμφωνία.ΠΑΡΑΡΤΗΜΑ ΙΙΧΡΗΜΑΤΟΔΟΤΙΚΗ ΣΥΝΕΙΣΦΟΡΑ ΤΗΣ ΜΑΛΤΑΣ ΣΤΑ ΠΡΟΓΡΑΜΜΑΤΑ "LEONARDO DA VINCI II", "ΣΩΚΡΑΤΗΣ ΙΙ" ΚΑΙ "ΝΕΟΛΑΙΑ"1. "Leonardo da Vinci"Η χρηματοδοτική συνεισφορά που θα καταβάλει η Μάλτα στον γενικό προϋπολογισμό της Ευρωπαϊκής Ένωσης για τη συμμετοχή της στο πρόγραμμα "Leonardo da Vinci ΙΙ" είναι η ακόλουθη (σε ευρώ):>ΘΕΣΗ ΠΙΝΑΚΑ>2. "Σωκράτης"Η χρηματοδοτική συνεισφορά που θα καταβάλει η Μάλτα στον γενικό προϋπολογισμό της Ευρωπαϊκής Ένωσης για τη συμμετοχή της στο πρόγραμμα "Σωκράτης ΙΙ" είναι η ακόλουθη (σε ευρώ):>ΘΕΣΗ ΠΙΝΑΚΑ>3. "Νεολαία"Η χρηματοδοτική συνεισφορά που θα καταβάλει η Μάλτα στον προϋπολογισμό της Ευρωπαϊκής Ένωσης για τη συμμετοχή της στο πρόγραμμα "Νεολαία" είναι η ακόλουθη (σε ευρώ):>ΘΕΣΗ ΠΙΝΑΚΑ>4. Η Μάλτα καταβάλει την προαναφερθείσα συνεισφορά εξ ολοκλήρου από τον εθνικό προϋπολογισμό της για το 2000 και, για τα επόμενα έτη, εν μέρει από τον εθνικό προϋπολογισμό της και εν μέρει από τα προενταξιακά κονδύλια που λαμβάνει. Με την επιφύλαξη της διαδικασίας προγραμματισμού στο πλαίσιο του κανονισμού (ΕΚ) αριθ. 555/2000, τα απαιτούμενα προενταξιακά κονδύλια χορηγούνται στη Μάλτα μέσω ξεχωριστού χρηματοδοτικού πρωτοκόλλου. Μαζί με το μέρος που προέρχεται από τον κρατικό προϋπολογισμό της Μάλτας, αυτά τα κονδύλια αποτελούν την εθνική συνεισφορά της Μάλτας, από την οποία θα προβεί σε πληρωμές ανταποκρινόμενη στις ετήσιες προσκλήσεις της Επιτροπής για την καταβολή συνεισφορών.5. Τα προενταξιακά κονδύλια ζητούνται σύμφωνα με το ακόλουθο χρονοδιάγραμμα:- για τη συνεισφορά στο πρόγραμμα "Leonardo da Vinci II", τα ακόλουθα ετήσια ποσά (σε ευρώ):>ΘΕΣΗ ΠΙΝΑΚΑ>- για τη συνεισφορά στο πρόγραμμα "Σωκράτης ΙΙ", τα ακόλουθα ετήσια ποσά (σε ευρώ):>ΘΕΣΗ ΠΙΝΑΚΑ>- για τη συνεισφορά στο πρόγραμμα "Νεολαία", τα ακόλουθα ετήσια ποσά (σε ευρώ):>ΘΕΣΗ ΠΙΝΑΚΑ>Το υπόλοιπο της συνεισφοράς της Μάλτας καλύπτεται από τον κρατικό της προϋπολογισμό.6. Εφαρμόζεται ο δημοσιονομικός κανονισμός που ισχύει για τον γενικό προϋπολογισμό των Ευρωπαϊκών Κοινοτήτων, ιδίως όσον αφορά τη διαχείριση της συνεισφοράς της Μάλτας.Τα οδοιπορικά και οι δαπάνες διαμονής των αντιπροσώπων και των εμπειρογνωμόνων της Μάλτας για τη συμμετοχή τους ως παρατηρητών στις εργασίες των επιτροπών που αναφέρονται στο παράρτημα Ι σημείο 11 ή σε άλλες συνεδριάσεις που συνδέονται με την υλοποίηση των προγραμμάτων επιστρέφονται από την Επιτροπή στην ίδια βάση και σύμφωνα με τις ίδιες διαδικασίες που ισχύουν για τους μη κυβερνητικούς εμπειρογνώμονες των κρατών μελών.7. Μετά την έναρξη ισχύος της παρούσας συμφωνίας και στην αρχή κάθε επόμενου έτους, η Επιτροπή αποστέλλει στη Μάλτα πρόσκληση για την καταβολή συνεισφοράς, η οποία αντιστοιχεί στη συνεισφορά της σε έκαστο πρόγραμμα στο πλαίσιο της παρούσας συμφωνίας.Η εν λόγω συνεισφορά εκφράζεται σε ευρώ και καταβάλλεται σε τραπεζικό λογαριασμό της Επιτροπής σε ευρώ.Η Μάλτα καταβάλλει τη συνεισφορά της σύμφωνα με την πρόσκληση για την καταβολή συνεισφοράς:- πριν από την 1η Μαΐου, για το τμήμα που χρηματοδοτείται από τον κρατικό της προϋπολογισμό, με την προϋπόθεση ότι η πρόσκληση για την καταβολή συνεισφοράς αποστέλλεται από την Επιτροπή πριν από την 1η Απριλίου ή, το αργότερο, ένα μήνα μετά την πρόσκληση για την καταβολή συνεισφοράς, σε περίπτωση που αυτή αποστέλλεται αργότερα,- πριν από την 1η Μαΐου, για το τμήμα που χρηματοδοτείται από τα προενταξιακά κονδύλια, με την προϋπόθεση ότι τα αντίστοιχα ποσά έχουν αποσταλεί στη Μάλτα μέχρι τη συγκεκριμένη ημερομηνία, ή το αργότερο εντός προθεσμίας 30 ημερών μετά την αποστολή των εν λόγω κεφαλαίων στη Μάλτα.Οποιαδήποτε καθυστέρηση στην πληρωμή της συνεισφοράς οδηγεί σε πληρωμή τόκων από την Μάλτα για το οφειλόμενο ποσό από την ημερομηνία λήξης της προθεσμίας πληρωμής. Το επιτόκιο αντιστοιχεί στο επιτόκιο που εφαρμόζεται από την Ευρωπαϊκή Κεντρική Τράπεζα, κατά την διάρκεια του μήνα λήξης της προθεσμίας πληρωμής, για τις πράξεις σε ευρώ, προσαυξημένο κατά 1,5 εκατοστιαίες μονάδες.